钦定古今图书集成/历象汇编/庶征典/第027卷 > 《淮南子》 > 《天文训》
## 钦定古今图书集成/历象汇编/庶征典/第027卷 > 《淮南子》 > 《天文训》

星辰者，天之期也；虹蜺彗星者，天之忌也。天有九野，
九千九百九十九隅，去地五亿万里。五星、八风、二十

心、尾；东北曰变天，其星箕、斗、牵牛；北方曰元天，其星
须女、虚、危、营室；西北方曰幽天，其星东壁、奎、娄；西方
曰昊天，其星胃、昴、毕；西南方曰朱天，其星觜巂、参；东
井；南方曰炎天，其星舆鬼、柳七星；东南方曰阳天，其
星张、翼、轸。何谓五星？东方木也，其神为岁星，其兽苍
龙；南方火也，其神为荧惑，其兽朱鸟；中央土也，其神
为镇星，其兽黄龙；西方金也，其神为太白，其兽白虎；
北方水也，其神为辰星，其兽元武。太”阴在四仲，则岁
星行三宿；太阴在四钩，则岁星行二宿。二八十六，三
四十二，故十二岁而行二十八宿，日行十二分度之
一，岁行三十度，十六分度之七，十二岁而周。荧惑常
以十月入太微，受制而出行，列宿司无道之国，为乱
为贼，为疾为丧，为饥为兵，出入无常，辨变其色，时见
时匿。镇星以甲寅元始建斗岁，“镇行一宿，当居而弗
居，其国亡土；未当居而居之，其国益地”，岁熟。日行二
十八分度之一，岁行十三度百一十二分度之五，一
十八岁而周。太白。《元始》以正月甲寅，与荧惑晨出东
方，二百四十日而入，入百二十日而夕出西方，二百
四十日而入，入三十五日而复出东方。出以辰戌，入
以丑“未，当出而不出，未当入而入，天下偃兵；当入而
不入，当出而不出，天下兴兵。”“辰星正四时，常以二月
春分，效奎、娄；以五月夏至，效东井、舆鬼；以八月秋分，
效角、亢；以十一月冬至，效斗、牵牛。出。以辰戌入，以丑
未出，二旬而入。晨候之东方，夕候之西方。一时不出，
其时不和；四时不出，天下大饥。”

太微者，天乙之庭也。紫宫者，太一之居也。轩辕者，帝
妃之舍也。咸池者，水鱼之囿也。《天阿》者，群神之阙也。
四宫者，所以为司赏罚。太微者，主朱雀紫宫，执斗而
左旋。

《星分度》：角十二，亢九，氐十五，房五，心五，尾十八，箕十
一四分一，斗二十六，牵牛八，须女十二，虚十，危十七，
营室十六，东壁九，奎十六，娄十二，胃十四，昴十一，毕
十六，觜巂二，参九，东井三十三，舆鬼四，柳十五，星七，
张翼各十八，轸十七，凡二十八宿也。

星部地名，角亢、郑、氏房、心、宋、尾箕、燕、斗、牵牛、越、须女、
吴虚危、齐、营室、东壁、卫、奎娄、鲁、胃昴毕、魏、觜巂参赵、
东井、舆鬼、秦、柳七星，张、周、翼、轸、楚，岁星之所居，五谷
丰昌。其对为冲，岁乃有殃。当居而不居，越而之他处，
主死国亡也。